cyanic-selkie/wikianc huggingface dataset:
חלי ממן
ביוגרפיה
ממן הנחתה את התוכנית "מהיום דיאטה" עם ד"ר אולגה רז בערוץ 10 והייתה בעלת טור קבוע בנושא תזונה בעיתון "לאשה". ממן נבחרה ל"אשת השיווק" של איגוד השיווק הישראלי בספטמבר 2014.
בשנת 2013 הופיעה חלי ממן בספרם של רפי אדרי ויואל סולם "להתחיל בקטן ולהצליח בגדול".
ספר הבישול
בשנת 2019 הוציאה לאור חלי ממן את "ספר הבישול של חלי ממן" - ספר בישול המאגד בתוכו עשרות מתכונים, וכן מעניק מגוון טיפים - איך לקנות נכון, איך לאחסן מזון ואפשרויות לגוון בתפריט הארוחה המשפחתית. זהו ספרה הראשון של ממן. מעל ל-20,000 עותקים מהספר נמכרו (נכון ליוני 2019) והוא היה בראש רשימת רבי המכר של סטימצקי, בקטגוריית ספרי הפנאי, כ-22 שבועות ברציפות. בשבוע הספר 2019 הגיע למעמד ספר זהב ברשת סטמצקי.
Bethesda Game Studios
Bethesda Game Studios (קרי: בת'סדה) היא חברה אמריקנית לפיתוח משחקי וידאו הממוקמת ברוקוויל, מרילנד. החברה הוקמה בשנת 2001 בתור ספין-אוף של יחידת הפיתוח של חברת האם Bethesda Softworks, כאשר Bethesda Softworks עצמה ממשיכה לשמש כמפרסמת המשחקים. את האולפן מובילים טוד האוורד כמפיק בפועל ואשלי צ'נג כמנהלת האולפן. החברה מפעילה בנוסף לכך שלוש חברות לוויין, אחת במונטריאול ושניים בטקסס, ומעסיקה 420 עובדים החל ממרץ 2021.
היסטוריה
בשנת 2001 החליטה חברת ZeniMax Media, חברת האם של Bethesda Softworks, כי יש לפצל את שתי היחידות התפעוליות ליחידת פיתוח וליחידת הוצאה לאור. בעוד שחברת האם שמרה על חלקה כמפיצת משחקים, צוות הפיתוח הועבר לאולפני המשחק החדשים של Bethesda. החברה העסיקה בתחילתה כ-40 מפתחים.
ב-9 במרץ 2018, הסטודיו הטקסני BattleCry, אשר בעצמו היה חברת בת של ZeniMax, מותג מחדש כ-Bethesda Game Studios Austin. סטודיו נוסף, בשם Escalation Studios, מותג מחדש כ- Bethesda Game Studios Dallas באוגוסט של אותה השנה.
אדריאן (כדורגלן)
ריאל בטיס
אדריאן סה מיגל דל קסטייו, המוכר יותר בשמו הפרטי אדריאן נולד וגדל בסביליה שבחבל אנדלוסיה בספרד, בילדותו שיחק כחלוץ וכקיצוני אך כשהצטרף לאקדמיית הנוער של ריאל בטיס עשה הסבה לעמדת השוער. את שתי העונות הראשונות שלו כשחקן בוגר בילה אדריאן בריאל בטיס ג' ושיחק גם בקבוצת המילואים של בטיס ריאל בטיס ב' מהליגה הספרדית השנייה בכדורגל. בשנים 2008 ו-2009 הושאל אדריאן לאלקלה ואוטררה מהליגות הנמוכות בספרד ולאחר מכן חזר לקבוצה הראשונה של בטיס כשהוא השוער השלישי בסגל הקבוצה. ב-29 בספטמבר 2012, ערך אדריאן את הופעת הבכורה שלו בלה ליגה כשהחליף את השוער הראשון קסטו בהפסד החוץ 4-0 למאלגה. בהמשך עונת 2012/13 החל לתפוס אדריאן את אפודת השוער הראשון בבטיס בקביעות ורשם דקות משחק רבות כשוער הבכיר בקבוצה. ב-24 בנובמבר, נבחר אדריאן לשחקן המצטיין בניצחון ריאל בטיס 1-0 על ריאל מדריד. לאחר הופעת הבכורה שלו במדי בטיס המשיך אדריאן לשחק בעוד 31 משחקים מתוכם שמר שבע פעמים על שער נקי וסייע לקבוצתו לסיים את העונה במקום השביעי בטבלת הלה ליגה שמובילה למוקדמות הליגה האירופית.
וסטהאם יונייטד
לאחר שנצפה במדי בטיס על ידי מאמן וסטהאם יונייטד סם אלדרייס, ב-1 ביולי 2013, חתם אדריאן על חוזה לשלוש שנים עם אופציה לעונה נוספת בווסטהאם יונייטד מהפרמייר ליג. ב-27 באוגוסט 2013, ערך אדריאן את הופעת הבכורה שלו במדי וסטהאם בניצחון הביתי 2-1 על צ'לטנהאם טאון במסגרת גביע הליגה האנגלי. ב-21 בדצמבר ערך אדריאן את הופעת הליגה הראשונה שלו במדי וסטהאם בהפסד קבוצתו 3-1 למנצ'סטר יונייטד. ב-11 בינואר 2014, שמר אדריאן בפעם הראשונה על שער נקי במשחק פרמייר ליג בניצחון וסטהאם 2-0 על קארדיף סיטי. ב-6 במאי זכה אדריאן בפרס עצירת העונה בטקס הפרסים של המועדון על הדיפת הכדור שלו במשחק נגד צ'לסי בחודש ינואר.
ב-15 באוגוסט 2015, ספג אדריאן כרטיס אדום ישיר לאחר שביצע הכשלה על ג'יימי ורדי, שחקנה של לסטר סיטי, והותיר את קבוצתו בעשרה שחקנים כשלא נותרו לה חילופים. בשל כך, נכנס המגן קרל ג'נקינסון במקום אדריאן לשערה של וסטהאם עד לתום המשחק, בסיומו הפסידה וסטהאם 2-1 ללסטר. בחודש אוקטובר 2015, האריך אדריאן את חוזהו בשנתיים בווסטהאם יונייטד ובכך הבטיח את הישארותו בקבוצה עד שנת 2017.
חבורת ראש כרוב
הסרט מהווה את שירי הילדים האהובים של קובי אשרת ומהווה הומור ודמויות מצחיקות.
עלילה
שחר פרץ שחר ישי ומיכל מוכתר שרים במהלך הסרט את שיריו של קובי אשרת יוצאים כראשי כרוב ומגלמים דמויות מצחיקות.
נציגות ישראל בביירות
נציגות ישראל בביירות הייתה הנציגות הישראלית בלבנון שפעלה מ-1982 ועד 1984.
במקביל לפעולתה של השגרירות הישראלית בביירות, הפלנגות הנוצריות שכרו בראשית 1984 משרדים בירושלים, בבניין הצופה למשכן הכנסת. באופן רשמי המשרדים היו משרד הסברה של הנוצרים הלבנונים, אך הם התקיימו כשגרירות בפועל. המשרדים נסגרו במאי 1985 עם נסיגת צה"ל לקו רצועת הביטחון.
רקע
הנורמליזציה ביחסי ישראל–לבנון החלה כבר ב-1976, במהלך מלחמת האזרחים בלבנון. במהלכה, כחלק ממדיניות הגדר הטובה שכללה סיוע אזרחי, רפואי וכלכלי לתושבי דרום לבנון וסיוע צבאי לצבא לבנון החופשית.
תושבים בדרום לבנון רכשו אספקה, מזון, דלק ומים מישראל. סוחרים מלבנון הורשו להיכנס עם רכבם לקריית שמונה, להגיע לסניף בנק לאומי בעיר, להמיר את הלירה לבנונית ללירה ישראלית ולקנות מוצרים בעיר. בנוסף הורשו חקלאי דרום לבנון למכור את יבול הטבק שלהם בישראל, סטודנטים לבנונים אפילו נרשמו ללימודים במכללת תל-חי.
לאחר מלחמת לבנון הראשונה שכללה כניסת כוחות קרקעיים של צה"ל ללבנון החלה יחידת הקישור ללבנון לעודד תיירות לבנונית-ישראלית, כ-180,000 לבנונים ביקרו בישראל מאז יוני 1982 ועד מרץ 1984. צה"ל אף הקים קייטנות בישראל לילדי דרום לבנון ועודד ביקורים מאורגנים לאנשי מקצוע להתמחות בנושאים שונים. היקף היצוא הישראלי ללבנון הגיע בשנת 1984 לשלושה מיליוני דולר לחודש, ודרך ישראל הועברו מוצרים של סוחרים לבנוניים המיובאים מחוצה לה בסכום של שישה מיליוני דולרים. היחידה הנפיקה אישורי עבודה לאלפי תושבי דרום לבנון שקרוביהם שירתו בצד"ל, הכניסה לישראל התקיימה דרך מעברי הגדר הטובה (מעבר ראש הנקרה, מעבר בירנית, מעבר תורמוס, מעבר תבנית, שער עגל ושער פאטמה ליד מטולה, שהיה מעבר הגבול המרכזי).
מנכ"ל משרד החוץ דאז, דייב קמחי הגיע לביירות כנציג של המוסד והיה אחראי על הקשרים של ישראל עם הנוצרים הלבנונים. בתמיכתו של שר החוץ, יצחק שמיר קמחי וצוותו שכלל דיפלומטים שרובם דוברי צרפתית נשלחו ללבנון.
היסטוריה
בראשיתה, פעלה השגרירות בתוך בית נטוש בבעבדא שבפאתי ביירות. בסמוך לשגרירות שכן ארמון בעבדא, שהוא מעונו של נשיא לבנון. צוות השגרירות עבד בו וגם התגורר בו. בשגרירות עבדו בין היתר קמחי, השגריר איציק ליאור, הנספח הכלכלי דני קטריבס, הנספח הצבאי אסא ירקוני ונספח ההסברה ברוס קשדן. לצידם פעלו גם צוות מנהלי מצומצם שבניגוד אליהם, לא היה בנציגות באופן קבוע ומדי פעם היה חוזר לישראל.
בכתבה שפורסמה במעריב בדצמבר 1982 דווח על אנשי עסקים רבים הבאים לשגרירות, דבר שבא לידי ביטוי בכך שהייצוא הישראלי ללבנון נסק.
חרף זאת, אחרי כמעט שנה בלבנון הועברה הנציגות למבנה חדש, וזאת לאור חששו של הנשיא אמין ג'ומאייל (שמונה לתפקיד הנשיא לאחר שאחיו, בשיר ג'ומאייל, נרצח בספטמבר 1982) מפני נוכחות ישראלית במקום שצמוד לארמון הנשיאות. השגרירות עברה מבעבדא ליארזה, שהייתה עיר פרבר אחרת במזרח ביירות. הפעם הנציגות שכנה בווילה רחבת ידיים ומלאת חדרים. עם זאת, בסוף 1983 צה"ל החל את נסיגתו מביירות, ואנשי השגרירות נאלצו לראשונה להתמודד עם המקומיים ללא עזרה מצה"ל. במקביל, סיים איציק ליאור את תפקידו והוחלף בראובן מרחב.
בעקבות המצב, השגרירות הועברה בשנית למקום אחר, לעיירה בדייה שמצפון לביירות. השגרירות שכנה בבניין משרדים יחד עם יחידה שיעית של צבא לבנון, ששמרה על צוות השגרירות. במאי 1984 הופגז אזור הנציגות כחלק מתקיפה של ארגוני השמאל המוסלמיים בשכונות הנוצריות של העיר.
טוביאס ראו
קריירת מועדונים
ראו החל בשנת 1999 את קריירת הבוגרים שלו באיינטרכט בראונשווייג, ששיחקה אז בליגות הנמוכות של גרמניה, והעפיל איתה אל הליגה האזורית הצפונית, שם שיחק בעונת 2000/01. בקיץ 2001 חתם ראו בוולפסבורג מהבונדסליגה, שם שיחק שתי עונות והציג יכולת גבוהה. את הופעת הבכורה ערך באוגוסט 2001 בתיקו 1-1 מול פרייבורג במסגרת הבונדסליגה, ובשתי עונותיו בקבוצה סייע לוולפסבורג לסיים במרכז הטבלה. בקיץ 2003 חתם ראו בבאיירן מינכן, לאחר שזו התרשמה מיכולותיו בוולפסבורג. עם זאת, סדרת פציעות ותחרות קשה על המקום בהרכב מול הצרפתים וילי סניול וביצ'נטה ליזארזו, צמצמו את מספר ההופעות של ראו ל-13 בלבד בשתי העונות בבאיירן מינכן. בקיץ 2005 חתם ראו בארמיניה בילפלד, שם שיחק ארבע עונות בבונדסליגה, אך לא הצליח לשמור על סדירות במשחקיו, וערך בממוצע שמונה הופעות בלבד בעונה. סדרת הפציעות הביאה לשחרורו מארמיניה בילפלד בתום עונת 2008/09, עת נשרה הקבוצה אל הבונדסליגה השנייה. בקיץ 2009 הודיע ראו על פרישה ממשחק פעיל, והחל לעבוד כמורה בבית ספר על אף שקיבל הצעות מקבוצות בבונדסליגה השנייה. החל משנת 2012 ראו עורך הופעות מדי פעם בקבוצת הכדורגל של נוינקירכן.
קריירה בינלאומית
ראו ערך שבע הופעות במדי נבחרת גרמניה, כולן בשנת 2003, והבקיע שער אחד, בניצחון 4-1 במשחק ידידות מול נבחרת קנדה.
תארים
עם באיירן מינכן:
קבוצת החלומות (סרט)
קבוצת החלומות (ברוסית: Кома́нда мечты) הוא סרט ספורט רוסי שביימו פיליפ אבריוטין ומקסים זיקוב, בכיכובו של יאן צפניק. הסרט יצא לאקרנים ברוסיה ב-29 באוגוסט 2019.
צבי הרר
צבי הרר (13 בינואר 1920 – 21 בינואר 1991) היה ראש מועצת קריית אתא הרביעי בשנים 1958–1965 וראש עיריית קריית אתא הראשון בשנים 1969–1978.
ביוגרפיה
צבי הרר נולד ב-1920 בעיירה קטנה בהרי הקרפטים בהונגריה ובשלב כלשהו המשפחה עברה לרומניה, שם היה חבר בתנועת הנוער הציונית. במלחמת העולם השנייה גורש לאוקראינה והיה         במחנה ריכוז וב-1944 הצטרף לצבא האדום ולחם בנאצים. כשחזר לרומניה לאחר המלחמה התחתן בשנת 1947 עם הני ועלה על אחת משתי אוניות מעפילים שהיו אמורות להגיע לארץ ישראל אך נתפסה האונייה על ידי הבריטים ומעפילי שתי האוניות גורשו למחנה מעצר בקפריסין, שם התמנה למזכיר המחנה וליו"ר מפא"י במחנות. ב-1949 עלה לישראל ושוכן עם אשתו בשכונת בת גלים בחיפה. לאחר מכן התחיל לעבוד במחלקת ההתיישבות בסוכנות היהודית ובארגון עולים להתיישבות. אחרי שעזב את הסוכנות היהודית עבד במשרד הביטחון עד שנקרא על ידי שר השיכון דאז, גיורא יוספטל להיות מעורב בארגון הרשות המקומית כפר אתא שנקלעה לקשיים. ב-1958 כיהן כראש המועצה עד 1965.
ב-1969 נבחר לראש עריית קריית אתא עד שנת 1978 מטעם המערך (הראשון והשני). הרר לא התמודד על ראשות העיר בשנת 1978, אך הוא לא פרש מפעילות ציבורית והמשיך להיות מעורב מאוד בבנק אוצר השלטון המקומי, בוועד המקומי למען השוטר ובאגודת הידידים של בית החולים בני ציון בחיפה.
צבי הרר נפטר ב-21 בינואר 1991, י"ח שבט, תשנ"ב בגיל 71 ועל שמו רחוב בקריית אתא.
פרדיננד הרביעי, מלך הרומאים
פרדיננד הרביעי, מלך הרומאים (בגרמנית: Ferdinand IV; 8 בספטמבר 1633 - 9 ביולי 1654), היה מלך גרמניה (1653-1654), מלך הונגריה (1647-1654) ומלך בוהמיה (1646-1654).
פרנסס גלסנר לי
פרנסס גלסנר לי (25 במרץ 1878 – 27 בינואר 1962) הייתה מדענית פורנזית אמריקאית. היא הייתה מדענית פורצת דרך בפיתוח המדע הפורנזי בארצות הברית והתמחתה בשחזור זירות רצח באמצעות מודלים מיניאטוריים. גלסנר לי הביאה להקמת מחלקת רפואה משפטית בהרווארד ותרמה את ספריית מגראת' של רפואה משפטית באוניברסיטה. היא הייתה לאישה הראשונה בדרגת קפטן במשטרה בארצות הברית והיא מוכרת כ"אם המייסדת של המדע הפורנזי".
ביוגרפיה
גלסנר לי נולדה בעיר שיקגו ב-25 במרץ 1878. אביה, ג'ון ג'ייקוב גלסנר, עבד בתעשייה והיה מעשירי שיקגו בתקופתו. היא ואחיה למדו בביתם באמצעות שיעורים פרטיים. כבר מגיל צעיר התחברה לסדרת הספרים "שרלוק הולמס", בהם הגיבור מפענח פרשיות סבוכות ומסייע למשטרה ולשירות המודיעין הבריטי (SIS) לפתור תעלומות ומקרי רצח שונים. היא התחתנה בגיל 20 (שנת 1898) עם בלווט הריסון לי ולהם שלושה ילדים. השניים התגרשו בשנת 1914. במהלך שנות השלושים, גלסנר לי ירשה את הון משפחתה באמצעותו מימנה את פיתוח התחום הפורנזי בארצות הברית ובפרט את מחלקת הרפואה המשפטית בהארוורד. בית משפחתה נרשם במרשם הלאומי של מקומות היסטוריים בארצות הברית בשנת 1970 ונפתח לציבור לסיורים שנה לאחר מכן. ההיסטוריונית נורה אטקינסון אמרה עליה "היא העבירה שנים רבות בסוג של כמיהה להיות חלק בתחום הפורנזי ולהסתובב עם חוקרים פורנזיים... אבל לא יכלה לממש זאת", שכן התחום היה מנוהל בתקופתה בידי גברים.
פרדיננד הרביעי, מלך הרומאים
ביוגרפיה
פרדיננד נולד בווינה ב-8 בספטמבר 1633 לפרדיננד השלישי, קיסר האימפריה הרומית הקדושה ואשתו הראשונה מריה אנה מספרד, בתם של פליפה השלישי, מלך ספרד ומרגרטה מאוסטריה, מלכת ספרד. מגיל צעיר, היה פרדיננד הרביעי שותף בתפקידו של אביו בתור הארכידוכס של אוסטריה. בשנת 1646 הוכתר פרדיננד הרביעי למלך בוהמיה בשותפות עם אביו, ובשנת 1647 הוכתר פרדיננד הרביעי למלך הונגריה וקרואטיה בשותפות עם אביו.
פרנסס גלסנר לי
ביוגרפיה
בטקסט שכתבה לפני מותה, ציינה: "חיי היו מאבק ארוך וקשה נגד קנאה, קטנוניות, טיפשות וחוסר רצון עיקש ללמוד. לשם כך הייתי צריכה התלהבות, סבלנות, אומץ וטקט בכמויות גדולות… אלה היו חיים בודדים ודי מפחידים, והונחתי בקטגוריית 'האישה העשירה שאין לה מה לעשות'".
חיים מקצועיים
גלסנר לי החלה להיות בקשר עם ג'ורג' בורגס מגראת', שהיה חבר לכיתה של אחיה בלימודי רפואה בהרווארד. מגראת' התעניין בפרט בחקירת מקרי רצח. לאחר שהפך מגראת' לחוקר רפואי ראשי בבוסטון, השניים הביאו להחלפת חוקרי מקרי המוות שם באנשי מקצוע רפואיים. בזכות תרומתה של גלסנר לי הוקמה בשנת 1931 באוניברסיטת הארוורד מחלקת רפואה משפטית, הראשונה שהוקמה בארצות הברית. בנוסף תרמה לאוניברסיטה ספריה על שם ג'ורג' בורגס מגראת'. בנוסף תרמה ל-The Harvard Associates in Police Science, ארגון לאומי לקידום המדע הפורנזי, בו ישנה מחלקה המוקדשת לה - בית הספר ללימודי רצח הנקרא על שמה "the Frances Glessner Lee Homicide School".
במהלך שנות הארבעים והחמישים, גלסנר לי אירחה סדרת סמינרים חצי-שנתיים בנושא חקירות מקרי רצח. בלשים, תובעים וחוקרים הוזמנו לסמינר שבועי בו גלסנר לי הציגה את הפרויקט "לימודים בקליפת אגוז של מוות לא מוסבר", דגמים מיניאטורים של 20 זירות רצח, המתבססים על מקרי רצח מורכבים ונועדו לבחינת יכולת הנוכחים בסמינר לאסוף את כלל הראיות הרלוונטיות למקרה. גלסנר לי הקדישה תשומת לב לכל הפרטים הקטנים שבזירה. עלות הכנת כל דגם הייתה כ-3000 עד 4500 דולר. 18 מהדגמים המיניאטורים עוד משמשים ללמידה בלימודי מדע השיטור בהארוורד (Harvard Associates in Police Science). בשל עבודתה הרבה, קיבלה גלסנר לי את דרגת הקפטן לשם כבוד בתחנת המשטרה של מדינת ניו המפשייר ב-27 באוקטובר 1943, מה שהפך אותה לאישה הראשונה שהצטרפה ל"איגוד מפקדי המשטרה הבינלאומי".
רון שלום
רון שלום הידוע בכינוי הרון הרון מעג'ור (נולד ב-26 בספטמבר 1963) הוא קומיקאי, שדרן רדיו, שחקן ודי ג'יי ישראלי, מגיש מדי יום את התוכנית דידי לוקאלי לצידו של דידי הררי. התפרסם במתיחות הרבות שביצע.
ביוגרפיה
נולד בקריית אונו בשנת 1963 למשפחה מסורתית חילונית. שירת בצבא בחטיבת הצנחנים. לאחר שחרורו מהצבא עבד מספר שנים כדי ג'יי, ודרך עבודתו הכיר את דידי הררי. למד קורס רדיו באולפני גבע בגבעתיים. בשנות התשעים התחתן בפעם הראשונה ולזוג נולדו בן ובת. בספטמבר 2013 נישא למנור שבת, בתו של שלומי שבת. לאחר כשנה התגרש. מתגורר ברעננה.
קריירה
החל משנת 1998 משתתף מדי יום בתוכנית דידי לוקאלי לצידו של דידי הררי ב-103fm, שם מגלם בעיקר את הדמות 'הרון הרון מעג'ור' - שאותה בנה לפי נהג משאית בשם אהרון יעקב מהיישוב עגור, וכן דמויות נוספות כמו 'זוהר בלבול', 'שישקו', ו'קיקה המתווך'. עם השנים שודרו בתוכנית למעלה מאלף מתיחות שביצע.
השתתף כאורח קבוע בתוכנית הטלוויזיה "בטברנה" עם שמעון פרנס. במשך 3 עונות. וכן בתוכנית הלייט נייט בערוץ 2 "מופע לילה" יחד עם דידי הררי.
ב-2013 התמודד כמשתתף v.i.p. בשעשועון כלוב הזהב.
ב-2015 שיחק בסדרת הטלוויזיה להרוג את הסבתא.
ג'ון דיר 9630
ג'ון דיר 9630 (באנגלית : John Deere 9630) הוא דגם טרקטור חַקלָאִי שיוצר על ידי ג'ון דיר בין השנים 2013–2007 בארצות הברית
"ג'ון דיר 9630"
"ג'ון דיר 9630" הוא טרקטור חקלאי מתוצרת "ג'ון דיר". זהו אחד מטרקטורי הייצור הגדולים בעולם, והיה הגדול ביותר שיצר ג'ון דיר עם השקתו בשנת 2007 עד סוף ייצורו בשנת 2013.
דגם "9630" בעל שישה צילינדרים, 13.55 ליטר המפיק 530 כ"ס). בעל מנוע דיזל. סוג ההנעה: הנעה כפולה 4x4.
הדגם מגיע עם שמונה צמיגים בגודל שווה.
משקלו הקלוע (צמיגים "עמוסים", משקולות גלגלים וכו ') הוא מעל 24 טון.
מנחם בכרך
מנחם "מנה" בכרך (נולד ב-1951) הוא מומחה בתחומי אבטחת תעופה ואבטחה כללית, לוחמה בטרור ומבצעים מיוחדים. במקביל לקריירה אזרחית בתחומים אלו, התקדם בכרך בשירות המילואים בצה"ל, פיקד על עוצבת כדור האש וקיבל דרגת תת-אלוף בשנת 2009.
ביוגרפיה
בכרך נולד בשנת 1951 בקיבוץ בארות יצחק, בנם של חנה וצבי בכרך. בשירותו הסדיר בצה"ל בשנים 1969–1972 היה קצין תותחנים. בשנים 1973–1976 למד קרימינולוגיה, מדעי המדינה וכלכלה באוניברסיטת בר-אילן ובמקביל החל בקריירה בתחום האבטחה בתור מאבטח בשדה התעופה נתב"ג. בשנים 2017–2019 השלים לימודי תואר שני בלימודי ביטחון באוניברסיטת תל אביב, אותם סיים בהצטיינות. בכרך נשוי לדלי ולהם שני בנים.
קריירה ביטחונית אזרחית
בהמשך לאבטחת שדה התעופה נתב"ג בעת לימודיו, שירת בכרך כתפקידי אבטחה בשירות הביטחון הכללי, ושימש קצין הביטחון של חברות תעופה ישראליות ושגרירות ישראל בלונדון עד 1986. בשנים 1986–1993 היה בכרך סגן נשיא וסמנכ"ל תפעול, תעופה ושווק בחברת ICTS, חברה בינלאומית בבעלות ישראלי, מובילה בעולם בתחום אבטחת תעופה. היה אחראי ישירות על הקמה וניהול 22 חברות בת באירופה, במזרח הרחוק והתיכון (כ-1500 עובדים ומנהלים). מאז 1995 הוא המנכ"ל והבעלים של א.מ. שיפור בע"מ, חברת ייעוץ פרטית בתחום אבטחת תעופה ואבטחה כללית, סקרי סיכונים, אפיון מערכות ביטחון אינטגרטיביות לערים ומועצות מקומיות, לבניינים ואתרים רגישים, אבטחת שדות תעופה, וחברות תעופה.
במסגרת עבודתו היה בכרך עד מומחה למלחמה בטרור התעופתי לפני תת-ועדה של הקונגרס האמריקאי (לאחר אסון התאומים), ועד מומחה בתביעת ענק בארצות הברית בעקבות האסון.
שירות סדיר ומילואים
לאחר גיוסו לשירות חובה שובץ בכרך לחיל התותחנים, עבר קורס תותחן וקורס מפקדים ושירת בגדוד 403. לאחר קורס קצינים שירת כקצין עמדה ומפקד סוללה בגדוד 403 ואף עבר קורס צניחה.
במלחמת יום הכיפורים גויס למילואים ושירת כקש"א (קצין שיתוף ארטילרי) בגדוד 429 של חטיבה 500, בטנק תחת פיקודו של מפקד הגדוד אריה ארצי. במהלך הקרבות נפצע מפגיעת פגז, הוא אושפז אך חזר ללחימה בחזית, כקש"א בחטיבת צנחנים. לאחר המלחמה מונה לסגן מפקד גדוד 443 באגד ארטילרי 216, גדוד חדש שהקים יחד עם מפקד הגדוד אמנון יוגב. בהמשך מונה למפקד הגדוד. ב-1984 מונה לסגן מפקד אגד ארטילרי 216 תחת יעקב שיש, תפקיד בו כיהן עד 1994.
ב-1994 מונה למפקד עוצבת כדור האש, האגד הארטילרי יביל האוויר של עוצבת האש. ב-2001 הקים את מרכז האש של מפקדת המבצעים ומשימות מיוחדות המטכ"לית (משמ"מ). ב-2009 קודם לדרגת תת-אלוף. ב-2016 השתחרר משירות המילואים.
Evergreen
גרסת ויל יאנג
ב-2002, השיר נבחר להיות הסינגל של הזוכה לעונה הראשונה של Pop Idol. השיר הוקלט על ידי שלושת הפיינליסטים: ויל יאנג, גארת' גייטס ודריוס דנש. במהלך הגמר, השיר בוצע על ידי יאנג וגם על ידי גייטס. בסופו של דבר, יאנג זכה בתחרות, והוא הוציא את "Evergreen" כסינגל, יחד עם "Anything Is Possible". השיר נכלל מאוחר יותר באלבום הבכורה של יאנג, From Now On.
נכון לדצמבר 2021, גרסה זו הושמעה למעלה מ-13 מיליון פעמים בספוטיפיי.
Chromatica II
Chromatica II (בעברית: כרומטיקה II) הוא קטע כלי של הזמרת-יוצרת האמריקאית ליידי גאגא, מתוך אלבום האולפן השישי שלה, Chromatica. קטע הכלי יצא לאור ב-29 במאי 2020, על ידי חברת התקליטים אינטרסקופ רקורדס, ביחד עם שאר שירי האלבום.
רקע וכתיבה
קטע הכלי נכתב והופק על ידי ליידי גאגא ביחד עם וייט סי. כמו כן, הוא קטע הכלי השני באלבום מתוך שלושה, כשלפניו "Chromatica I", ואחריו "Chromatica III". גם שני קטעי הכלי הנוספים נכתבו והופקו על ידי גאגא וסי.
"Chromatica II" מתפקד כקטע המעבר בין "Fun Tonight" ל-"911". דבריה של גאגא לגבי קטע הכלי הוצגו ברקע שלו בספוטיפיי, תוך שהיא אמרה עליו: "אני מאמינה שבמהלך המסעות שלנו כאנשים, הדברים הופכים להיות מפחידים וגחמניים בו זמנית. הרגשתי שהחיים שואלים את הבלתי אפשרי ממני ולדעתי, אני לא היחידה שמרגישה כך. אז כן, פחדתי. עם זאת אני מאמינה בקסם. לכן, כתבתי את קטע הכלי הזה. כך יכולתי לבטא את אותו הקסם שאני מאמינה בו".
קולות הרקע בקטע הכלי בוצעו על ידי ליידי גאגא בלבד, בדומה לקולות הרקע שבוצעו על ידה בקטעי הכלי הנוספים.
ביקורת
סטיבן דוו ממגזין הבילבורד סקר את כל שירי האלבום, תוך שסקר גם את שלושת קטעי הכלי שבו. דוו כתב כי "תראו, קטעי כלי הם דבר נחמד, אם לא מיותרים. ב-Chromatica, קטעי הכלי משמשים כהפסקות ידידותיות בין השירים השונים ואחרי כל קטע כלי, מגיע סגנון חדש של שירים".
באתר האינטרנט La Voz del Interior, נכתב כי "קטע הכלי בדומה לשניים הנוספים, מחזק את מעמדו הרעיוני של האלבום".
דמיטרי שרשן
דמיטרי שרשן (בבלארוסית: Дзьмітры Шершан; נולד ב-28 בדצמבר 1988) הוא ג'ודוקא בלארוסי אשר מתחרה בקטגוריית המשקל עד 66 ק"ג.
Chromatica II
הצלחה
האודיו הרשמי של השיר הועלה לערוץ היוטיוב של ליידי גאגא ב-29 במאי 2020, ביחד עם שאר שירי האלבום. האודיו מציג בתוכו את עטיפת האלבום בו הוא נכלל. האודיו זכה להצלחה רבה, כאשר צבר למעלה מ-710,000 אלף צפיות. אודיו נוסף של השיר, צבר בשעות בודדות למעלה מ-775,000 צפיות. גם במצעדי האייטונס זכה השיר להצלחה, כאשר נכנס לעשרות מצעדים שונים, כמו מצעדי האייטונס שבמלטה וקפריסין.
בסמוך לצאתו, עלה קטע הכלי לרשת הזרמת המדיה ספוטיפיי, וצבר למעלה מ-8.5 מיליון השמעות.
דמיטרי שרשן
הוא התחרה באולימפיאדת ריו דה ז'ניירו 2016 והודח בסיבוב השני לאחר שהפסיד לרישוד סובירוב האוזבקי.
שרשן זכה במדליית ארד באליפות אירופה במונפלייה 2014 ובמדליית ארד נוספת באליפות אירופה בתל אביב 2018.
פרסים
מקור:
הארמייה ה-38 (ברית המועצות)
הארמייה ה-38 (ברוסית: армия я-38) הייתה ארמייה של הצבא האדום שלחמה במלחמת העולם השנייה.
היסטוריה
היחידה הוקמה באוגוסט 1941 על בסיס היחידות שהיו בגזרת החזית הדרום-מערבית. יחידות הארמייה התרכזו בקו ההגנה עד גדות הדנייפר באזור צ'רקסי. הם לקחו חלק בקרב קייב ונסוגו מזרחה. ביולי 1942 הארמייה ה-38 הועברה לגזרת חזית הדרום ובהמשך חזית סטלינגרד. ב-23 ביולי 1942 יחידות שלה הועברו להארמייה ה-21 ומפקדתה הייתה בסיס להקמת ארמיית הטנקים הראשונה.
באוגוסט 1942 הארמייה ה-38 הוקמה מחדש על בסיס היחידות שהיו בחזית בריאנסק. היא החלה בלחימה בקרבת וורונז' ובהמשך בקרב חרקוב השלישי. בקיץ 1943 היא לקחה חלק פעיל בקרב קורסק. בספטמבר 1943 יחידות הארמייה ה-38 נכנסו לשטח אוקראינה ולקחו חלק בשחרורה. הם הגיעו לחלקים המערביים של אוקראינה והשתתפו במבצע לבוב-סנדומייז'. בהמשך הם נכנסו לשטח צ'כוסלובקיה וסיימו את המלחמה בקרב על פראג.
לאחר סיום המלחמה הארמייה ה-38 התמקמה באוקראינה והמטה שלה היה באיוונו-פרנקיבסק. לאחר התפרקות ברית המועצות היא נכללה בכוחות המזוינים של אוקראינה.
עוגיות שקדים
עוגיית שקדים או ביסקוויט שקדים, היא סוג של ביסקוויט, המבוסס על שקדים. מדובר בעוגיות הנפוצות במטבחים רבים ושונים, אשר עשויות לקבל צורות רבות.
סוגי עוגיות שקדים כוללים למשל מקרון, עוגיות שקדים ספרדיות בשם אלמנדרדוס (almendrados), קוראביה, עוגיות מסוג שורטברד המבוססות על חמאה ושקדים (qurabiya) ועוגיות שקדים שמוצאן מטורקיה (kurabiyesi acıbadem).
בנוסף, לעיתים קרובות עוגיות הסקרפר הטורקיות (şekerpare) מעוטרות בשקדים.
בלוב, מכינים עוגיות עבמבר על בסיס שקדים ובוטנים ואגוזים אחרים, עוגיות אלה מזכירות קצת את הגרסה האיטלקית והטורקית של עוגיות אלה.
בנורווגיה, עוגיות חול הן סוג של עוגיית שקדים שנאפות בפחיות מחורצות.
ישנם גם מתכונים לעוגיות שקדים המתאימים לאנשים החולים בסוכרת, מאחר שניתן להכין עוגיות שקדים גם ללא תוספת חיצונית של סוכרים, כי המתיקות של העוגיות יכולה להיות מינימלית ולהגיע מהשקד עצמו שהוא אגוז מתקתק יחסית
עוגיות שקדים סיניות
עוגיית או ביסקוויט שקדים סיני הוא מאפה סיני העשוי עם גוגואים (גרעיני משמש) טחונים. ביסקוויט זה הוא אחד המאפים הסטנדרטיים ביותר באזור סין, בגואנגג'ואו, הונג קונג, מקאו, ובכמה מאפיות סיניות באזורים אחרים של העולם. העוגיות קטנות וללא מילוי. בנוסף, יש להן נטייה להתפורר מאוד.
486958 ארוקות'
486958 ארוקות' (בכתיב לטיני: 486958 Arrokoth) הוא אובייקט בחגורת קויפר. גוף זה היה מטרת הגשושית ניו הורייזונס שחלפה על פניו ב-1 בינואר 2019 בשעה 12:33 בלילה שעון החוף המזרחי. נבחר כמטרה החדשה לחלוף על פניו לאחר מעבר הגשושית ליד פלוטו, באוגוסט 2015. תצפיות מראות כי הגוף בעל צורה מוארכת, לא שגרתית, אולי שני גופים שהתחברו יחדיו.
גילוי
התגלה לראשונה ב-26 ביוני 2014, באמצעות טלסקופ החלל האבל במהלך סקר מקדים כדי למצוא אובייקט לחליפה של הגשושית ניו הורייזונס במעברה דרך חגורת קויפר. נדרש היה להשתמש בתצפיות טלסקופ החלל האבל כיוון שהבהירות נראית של האובייקט היא בסדר גודל של 27, שהיא בהירות חלשה לרוב הטלסקופים מלבד החזקים ביותר. באמצעות תצפיות טלסקופ החלל האבל ניתן היה גם לקבל הערכה אמינה של המסלול.
שם
כאשר 486958 ארוקות' נצפה לראשונה, הוא קיבל את התיוג 1110113Y, וכונה בקיצור "11". נאס"א הכריזה על האפשרות שיהיה יעד לחליפה של הגשושית ניו הוריזונס באוקטובר 2014 כיוון שהיה אחת מהמטרות האפשריות לחליפה של הגשושית, כונה על ידי צוות הגשושית באופן לא רשמי כ-PT1 ("יעד פוטנציאלי 1").
השם הזמני הרשמי ניתן על ידי ה-MPC (הגוף הרשמי הבינלאומי המכריז על שמות גופים במערכת השמש, Minor Planet center) במרץ 2015 לאחר שמספיק מידע נאסף על מסלול האובייקט. לאחר תצפיות נוספות, הוא קיבל את המספר 486958 ב-12 במרץ 2017. שם זה ציין כי זה האובייקט ה-1,745 שהתגלה בין ה-16 ל-30 ביוני 2014 (כאשר "2014"="M" ו-U=20 ואם מחברים יחד עם 69×25 מקבלים 1,745).
לקראת ההגעה של הגשושית ניו הורייזונס ב-2019, הוחלט להעניק ל כינוי רשמי על ידי נאס"א, שנבחר לאחר קמפיין ציבורי בו הוצעו למעלה מ-34,000 שמות על ידי הציבור. משמעות השם הנבחר - אולטימה ת'ולה (Ultima Thule) - היא "מעבר לגבולות העולם המוכר", ביטוי שהיה נפוץ במפות ימי הביניים לציין את גבולות העולם המוכר.
בנובמבר 2019, המרכז לכוכבים מינוריים (MPC) הכריז כי השם הרשמי הוא ארוקות' ('Arrokoth'). פירוש השם הוא "שמיים" בשפת הפוואטן, הילידים שהיו בשטח שהוא היום מדינת וירג'יניה. השם המלא : 486958 Arrokoth.
מאפיינים ופרמטרי מסלול
בעקבות תצפיות ראשוניות של 486958 ארוקות' והבהירות נראית שלו, הוא הוערך בקוטר של 18–41 ק"מ. תצפיות נוספות ב-2017 הביאו למסקנה כי זה גוף מאורך בקוטר של 30 ק"מ או אולי אסטרואיד כפול או בצורה המזכירה את כוכב שביט צ'וריומוב-גרסימנקו 67P.
זמן ההקפה הוא כ-295 שנים, ונטיית מסלול נמוכה לעומת גופים נוספים בחגורת קויפר.
לפי התצפיות נראה כי ל-486958 ארוקות' יש צבע אדום, ואולי אף יותר אדום מפלוטו. 486958 ארוקות' הוא האובייקט הקטן ביותר מחגורת קויפר שיש מדידה והערכה לגבי צבעו.
טלסקופ החלל האבל הקדיש 24 חליפות כדי לעקוב אחר החזר האור המגיע מ-486958 ארוקות' בין התאריכים 25 ביוני ו-4 ביולי 2017 על מנת לחשב את זמן המחזור שלו.
תצפיות באירועי הסתרה
תצפיות של נעשות במהלך אירועי הסתרה (אוקולטציה) תוך שילוב תצפיות מדרום אמריקה, מאפריקה ומהאוקיינוס השקט, יחד עם טלסקופי החלל האבל וטלסקופ החלל גאיה.
ב-3 ביוני 2017 ניסו שתי קבוצות מדענים של נאס"א לזהות את צלו של דרך שילוב תצפיות מארגנטינה ודרום אפריקה. לאור חוסר הצלחה לאתר את הצל של האובייקט הניחו בהתחלה כי  עשוי להיות אף גדול או כהה משנחשב בתחילה., אולם לאחר תצפיות נוספות ביולי 2017 התגלה כי הייתה שגיאה בהכוון הטלסקופים ובחישוב מיקום הצל במהלך אירוע ההסתרה.
ב-17 ביולי 2017 ביצע טלסקופ החלל האבל תצפיות על מנת לנסות לאתר אם יש טבעות או עוד חלקיקים סביב 486958 ארוקות' העשויים לסכן את מעבר הגשושית ניו הורייזונס. התצפיות בוצעו לאורך העקבה הקרקעית של אירוע ההסתרה בדרום ארגנטינה. יחד עם שילוב תצפיות של טלסקופ החלל האבל והטלסקופ המוטס SOFIA. תוצאות ראשוניות של התצפיות מעידות של-486958 ארוקות' יש צורה ספרואיד אליפטי או אולי אף יכול להיות אסטרואיד כפול. גודלו מוערך להיות בסביבות 30 ק"מ (או אם מדובר בשני גופים, כל אחד בקוטר של 15–20 ק"מ).
מתצפיות יולי 2017 עולה, כי הגוף הוא בעל צורה לא שגרתית, או אולי גוף בינארי, או ייתכן שיש גם ירח בנוסף על האפשרות שמדובר בשני גופים. אפשרויות תצפיות נוספות התקיימו במהלך ב-2018.
חקר באמצעות גשושיות
לאחר ביצוע יעף סמוך לפלוטו, נותרה לגשושית ניו הוריזונס כמות דלק שאפשרה תמרון ליד אחד מהאובייקטים בחגורת קויפר. באוקטובר 2014 אושר כי המשימה תמשיך למטרה נוספת. לאחר סקר ראשוני הוחלט כי היא תחלוף ליד ב-1 בינואר 2019, ובמרחק 43.4 יחידות אסטרונומיות מן השמש. בדרכה עשתה ניו הורייזונס ארבעה תיקוני מסלול כדי להתאים את מסלולה לחליפה.
ב־1 בינואר 2019 בשעה 12:33 בלילה שעון החוף המזרחי, חלפה הגשושית במרחק 3,500 ק"מ מהגוף. עקב קצב השידור הנמוך, תמונות ומדידות מהיעף אמורות להיות משודרות בחזרה לכדור הארץ עד ספטמבר 2020.
מתמונות ראשונות נראה כי צורתו מוארכת כעין איש שלג וציר הסיבוב המשוער הוא או 15 שעות או 30 שעות. ב-7 במרץ 2019 פרסמה נאס"א צילומי תלת-ממד של הגוף.
ג'פרי קיז
ג'פרי קיז (באנגלית: Geoffrey Keyes; 30 באוקטובר 1888 - 17 בספטמבר 1967) היה לוטננט גנרל בצבא ארצות הברית אשר פיקד על כוחות במלחמת העולם השנייה.
תחילת דרכו
קיז נולד ב-30 באוקטובר 1888, בפורט בייארד שבמדינת ניו מקסיקו, ארצות הברית. אביו היה אלכסנדר קיז - קפטן בצבא ארצות הברית, ואמו הייתה וירג'יניה מקסוול קיז. ב-2 במרץ 1908, נרשם קיז ללימודים באקדמיה הצבאית של ארצות הברית (וסט פוינט), אותה סיים ב-1913. בין חבריו ללימודים נמנו אלכסנדר פאץ' וויליס קריטנברגר. הוא התגייס לחיל הפרשים והוצב ברגימנט הפרשים ה-6. ב-1916 הוא השתתף במשלחת העונשין למקסיקו - פעולת תגמול כנגד פשיטותיו של פנצ'ו וייה על אדמת ארצות הברית, תחת פיקודו של ג'ון פרשינג. ב-1917 מונה למורה לצרפתית בווסט פוינט, ואף שימש כמאמן קבוצת הפוטבול של האקדמיה. במלחמת העולם הראשונה הוא נותר בארצות הברית כמדריך. בספטמבר 1933 הוא מונה לראש מחלקת הטקטיקה בבית הספר הצבאי לפרשים, ב-1 באוגוסט 1935 הועלה לדרגת לוטננט קולונל, וב-1936 החל ללמוד במכללת המלחמה של הצבא. ב-31 באוגוסט 1937 הוא הוצב במטה רגימנט הפרשים ה-13, ובמאי 1938 הועבר לבריגדת הפרשים ה-7. ב-11 באפריל 1939 הועבר לאגף האספקה של המטה הכללי, ובהמשך לחיל השריון. ב-25 ביולי 1940 מונה לראש מטה דיוויזיית השריון ה-2, אשר מפקדה באותה תקופה היה ג'ורג' פטון. כמו קיז, פטון היה קצין פרשים לשעבר ושניהם גילו עניין רב בלוחמת שריון. פטון אמר מאוחר יותר על קיז ש"היה לו את המוח הטקטי הטוב ביותר של כל קצין שאני מכיר". ב-26 ביוני 1941 הוא הועלה לדרגת קולונל זמנית.
מלחמת העולם השנייה
ב-15 בינואר 1942 הועלה קיז לדרגת בריגדיר גנרל (כוכב אחד) זמנית ומונה למפקד דיוויזיית השריון ה-9. ב-22 ביוני של אותה שנה הוא הועלה זמנית לדרגת מייג'ור גנרל (שני כוכבים), וב-1 ביולי הפכה דרגת הקולונל שלו לקבועה. בספטמבר של אותה שנה הוא הוחלף בג'ון לאונרד, ונשלח למערכה בצפון אפריקה. הוא מונה לסגן מפקד כוח המשימה המערבי בפיקודו של פטון, ויחד עמו השתתף בכיבוש קזבלנקה במסגרת מבצע לפיד. בפברואר 1943 מונה לסגן מפקד הקורפוס ה-1 ולחם עמו במערכה בתוניסיה. ביולי של אותה שנה הוא מונה לסגן מפקד הארמייה השביעית, שוב תחת פיקודו של פטון. הוא השתתף בפלישת בעלות הברית לסיציליה, ובמהלכה נתן לו פטון פיקוד על קורפוס זמני שהורכב משלוש דיוויזיות. קיז התקדם לאורך 125 קילומטרים בחמישה ימים, דרך שטח הררי קשה, והשתלט על רוב סיציליה המערבית, כולל פלרמו, בירת סיציליה. לאחר מכן נותר הקורפוס בסיציליה המערבית כחיל מצב, עד שפורק ב-20 באוגוסט, שלושה ימים לאחר סיום המערכה על האי. בספטמבר 1943 הוא קיבל את הפיקוד על הקורפוס ה-2 מידי ג'ון לוקאס, והשתתף עמו בפלישת בעלות הברית לאיטליה בנובמבר, כחלק מהארמייה החמישית שעליה פיקד מארק קלארק, אשר היה צעיר מקיז בשמונה שנים. הוא השתתף בקרב על סן פייטרו אינפיין ולאחר מכן בקרב על נהר רפידו, קרב מונטה קאסינו, פריצת הקו הגותי ומתקפת האביב של בעלות הברית בצפון איטליה. ב-17 באפריל 1945 הוא הועלה לדרגה זמנית של לוטננט גנרל (שלושה כוכבים).
אחריתו
בספטמבר 1945 מונה קיז למפקד הארמייה השביעית אשר הוצבה באזורי הכיבוש בגרמניה. באפריל 1946 הוא מונה למפקד הארמייה השלישית - גם כן בגרמניה. שנה לאחר מכן הוא מונה למפקד הכוחות האמריקניים באוסטריה. ב-1950 הוא פרש מהצבא לאחר 41 שנות שירות. הוא נפטר בוושינגטון די. סי. ב-17 בספטמבר 1967 שבועות מספר לפני יום הולדתו ה-79. הוא נקבר בבית הקברות וסט פוינט.
כלב מי שמנגן
כלב מי שמנגן (באנגלית: Rock Dog) הוא סרט הנפשה ממוחשבת סיני-אמריקאי, אשר בוים על ידי אש ברנון.
תקציר העלילה
בודי, כלב שמירה שאמור להמשיך את דרכו של אביו בשמירת כפר הכבשים, חושש שאין לו את התשוקה הנדרשת לקחת את תפקידו של אביו, קמפה. כאשר רדיו נופל מהשמיים, ומתוכו בוקע שיר של אגדת הרוק, וסקרנותו גוברת. בודי מחליט לעזוב את ביתו כדי לרדוף אחרי חלומו בעיר הגדולה. לינוקס, מנהיג חבורת הזאבים, רודף אותו מתוך האמונה שהוא כרטיס הכניסה שלו לכפר הכבשים. עכשיו בודי צריך למצוא דרך להציל את המשפחה שלו וחבריו מבלי לוותר על החלום שלו.
סרט המשך
סרט המשך בשם "כלב מי שמנגן 2: רוק מסביב לפארק" הופץ ביוני 2021, כאשר אחריו צפוי לצאת סרט המשך בשם "כלב מי שמנגן 3: הקרב על הקצב".
זיוזינו
נפת זְיוּזִינוֹ (ברוסית: район Зюзино) היא נפה במחוז הדרום-מערבי של העיר הפדרלית מוסקבה שברוסיה. שטחה 5.45 קמ"ר ואוכלוסייתה מונה 127,301 תושבים (2020).
בשטח הנפה יש 3 בריכות, שבאחת מהן יש גדות טבעיות. יש הרבה כיכרות, שדרות וסמטאות באזור. בשנת 2014, במסגרת תוכנית ליירוק העיר, חודש פארק זיוזינו.
בדרום גובלת הנפה בפארק היער ביטבסקי ובצפון זורם נהר קוטלובקה.
רחובות הנפה קרויים על שם ערי קרים ואזור הים השחור.
שביל האינקה למאצ'ו פיצ'ו
שביל האינקה למאצ'ו פיצ'ו (ידוע גם בשם קמינו אינקה) הוא מסלול טיול הליכה ברכס הרי האנדים שבפרו שמסתיים במאצ'ו פיצ'ו. שביל האינקה מורכב בפועל משלושה מסלולים חופפים - "Mollepata", "Classic" ו-"One Day". שביל האינקה עובר דרך מספר סוגים שונים של סביבות כולל יער עננים וטונדרה אלפינית. המסלולים עוברים בתחום של יישובים, מנהרות וחורבות שונות של ציוויליזציית האינקה כאשר התחנה הסופית היא שער השמש על ההר בו נמצא האתר מאצ'ו פיצ'ו. שני המסולים הארוכים יותר מגיעים לגובה 4,200 מטרים מעל פני הים - דבר שעלול לגרום למחלת גבהים עבור חלק מהמטיילים.
החשש מכך שכמות גדולה מדיי של תיירים תלך מדי יום בשביל האינקה וכי הדבר יוביל לשחיקתו של שביל האינקה הובילה לכך שהממשל הפרואיני בחר להגביל את מספר האנשים שרשאים לטייל בשביל האינקה מדי יום, וכמו גם להגביל את כמות החברות שרשאיות להוביל טיולים בשביל האינקה. בשל כך כל המטיילים שמעוניינים לטייל בשביל האינקהכיום חייבים להזמין מקום מראש עבור ימים מסוימים. רק 500 איש לכל היותר רשאים לטייל בשביל האינקה מדי יום - מתוכם רק 200 הם מטיילים, בעוד שכל היתר הם מדריכים וסבלים.
שביל האינקה סגור מדי פברואר לצורך תחזוקתו.
הסוכנות הצבאית לטילים בליסטיים
הסוכנות הצבאית לטילים בליסטיים (באנגלית: Army Ballistic Missile Agency ובקיצור ABMA) הייתה סוכנות שהוקמה על מנת לפתח עבור צבא ארצות הברית את הטיל הבליסטי לטווח הבינוני הראשון שלה. הסוכנות הוקמה ברדסטון ארסנל ב־1 בפברואר 1956 תחת פיקודם של מייג'ור־גנרל ג'ון ב. מידאריס ומדען הטילים וורנר פון בראון.
במרץ 1958 סופחה ABMA למפקדת חימוש הטילים של צבא ארצות הברית (AOMC) יחד עם רדסטון ארסנל, המעבדה להנעה סילונית (JPL), מטווח הטילים וייט סנדס והסוכנות הצבאית לרקטות וטילים מונחים (ARGMA). ג'ון מיאדיס קיבל את הפיקוד על AOMC והפיקוד על ABMA עבר לבריגדיר גנרל ג'ון א. ברקלי.
טיל הרדסטון היה הפרויקט הגדול הראשון שקיבלה ABMA. לאחר שתוכנית ואנגארד של צי ארצות הברית נבחרה על ידי מחלקת ההגנה של ארצות הברית על פני הצעת ABMA להשתמש בטיל רדסטון משופר כמשגר לוויינים, ABMA הונחתה לחדול מפיתוח משגרים ולהתמקד בפיתוח טילים בליסטיים לטווחים בינוניים.
ב־1956 החלו ב־ABMA מחקרים לשיפור טיל הרדסטון. הטיל, שנקרא במקור "רדסטון S", קיבל לבסוף את השם פרשינג, והחוזה לפיתוחו הוענק לחברת גלן ל. מרטין. פרויקט זה נמשך 34 שנים.
אאורליו בוטה
אאורליו גבריאל אולינייה בוטה (בפורטוגזית: Aurélio Gabriel Ulineia Buta; נולד ב-10 בפברואר 1997 באנגולה) הוא כדורגלן פורטוגזי המשחק בעמדת המגן הימני בקבוצת איינטרכט פרנקפורט.
קריירת מועדונים
בוטה גדל במחלקות הנוער של ביירה-מאר ובנפיקה ליסבון. בשנת 2016 החל לשחק בבנפיקה ליסבון ב', קבוצת המילואים של בנפיקה ליסבון, במסגרת הליגה הפורטוגלית השנייה. ב-31 באוגוסט 2017 הושאל למשך עונה אחת לרויאל אנטוורפן מליגת העל הבלגית, ובמשך עונה זו ערך 15 הופעות ליגה במדי המועדון. לקראת עונת חתם בוטה ברויאל אנטוורפן באופן קבוע.
ב-3 ביוני 2022 חתם באיינטרכט פרנקפורט.
החי במפרץ אילת
במפרץ אילת חיים 1,270 מיני דגים, מעל 3,000 מינים של חסרי חוליות ואלמוגים, עשרות מיני עופות, 4 מיני צבי ים, ומעל 10 זנים של יונקים ימיים. מפרץ אילת קטן יחסית, וממדיו מגיעים לכדי 1% משטחו הכללי של הים האדום, שאף הוא איננו גדול בממדים עולמיים. כמותו הוא עמוק – 1,860 מ' – ופתחו אל ים סוף עצמו רדוד וצר. טמפרטורות המים גבוליות: פחות מ-20 מעלות בחורף, וגם המליחות קיצונית, 4.1% מלחים. שני אלה מגבילים מאוד את תפוצת החי והצומח שבו. למרות כל אלה, שוניות הים האדום ומפרציו ידועות בעושרן והמגוון הביולוגי שלהן, והאחוז הגבוה של מינים אנדמיים (30%-35%).
בישראל נעשה שימור של החי במפרץ באמצעות שלוש שמורות טבע - שמורת חוף האלמוגים, שמורת ים האלמוגים ושמורת הים הדרומי, כשהמרכזית בהן היא שמורת חוף האלמוגים, שמשמרת את השונית והמגוון בה.
תת סדרת לווייתני שיניים
משפחת דולפיניים
תת סדרת לווייתני מזיפות
משפחת לווייתני ענק
סדרת תחשאים
משפחת תחשיים
צבי ים במפרץ אילת
משפחת צבים ימיים משפחת צבים גילדיים
כרישים
משפחת כרישים לווייתניים משפחת כרישי זברה
ארמיית האוויר ה-11
ארמיית האוויר ה-11 (ברוסית: воздушная армия я-11) הייתה ארמייה של הצבא האדום שלחמה במלחמת העולם השנייה.
היסטוריה
היחידה הוקמה ב-15 באוגוסט 1942 בהתאם לפקודת שר ההגנה של ברית המועצות על בסיסי יחידות שהיו מוצבות במזרח הרחוק הסובייטי והיו שייכות לארמיית הדגל האדום השנייה. מטה הארמייה היה ממוקם בבלאגובשצ'נסק. בשנת 1944 היא עברה ארגון מחדש, תוך הקטנת מספר היחידות שנכללות בה. כתוצאה מכך היחידה קיבלה שם "קורפוס האוויר ה-18". לקראת תחילת מבצע סערת אוגוסט היחידה נכללה בארמיית האוויר העשירית.
מדריך הרפתקה לספרי נוער
מדריך הרפתקה לספרי נוער הוא מדריך לספרי קלאסיקה לנוער מתורגמים מספרות העולם. במדריך מוצגות 80 יצירות מופת לנוער מתרבות המערב, שנכתבו החל משנת 1719. המדריך נערך על ידי האחים חגי ברקת ואסף ברקת, העורכים הראשיים של סדרת הרפתקה, שבמסגרתה מתפרסמים ספרי קלאסיקה לנוער. ערכי המדריך נכתבו על ידי חוקרי ספרות, סופרים, מתרגמים, עורכים ומבקרי ספרות.
קישורים חיצוניים
האתר של מדריך הרפתקה לספרי נוער
סחר הנאנבאן
סחר הנאנבאן (ביפנית: 南蛮貿易, "סחר הברברים הדרומיים") או תקופת סחר הנאנבאן (南蛮貿易時代) היא תקופה בהיסטוריה של יפן שהחלה בהגעת האירופאים הראשונים - מגלי ארצות, סוחרים ומיסיונרים פורטוגזים - ליפן ב-1543, והסתיימה עם סילוקם מהארכיפלג היפני ב-1614, בעקבות יישום המדיניות הבדלנית - סאקוקו.
הארמייה ה-39 (ברית המועצות)
הארמייה ה-39 (ברוסית: армия я-39) הייתה ארמייה של הצבא האדום שלחמה במלחמת העולם השנייה.
היסטוריה
היחידה הוקמה בנובמבר 1941 על בסיס היחידות שהתרכזו באזור ארכנגלסק. לאחר סיום התארגנות היא הועברה לחזית ושולבה בכוחות של חזית קלינין. יחידות הארמייה השתתפו בקרב מוסקבה, לרבות מתקפת הנגד והתקדמות מערבה עד לפעתי רז'ב. במהלך חורף 1941/1942 ואביב היא לחמה באזור. ביולי 1942 יחידות הארמייה כותרו על ידי יחידות ורמאכט בפיקוד ולטר מודל. רק לוחמים מעטים הצליחו לצאת מהמצור והארמייה ה-39 הפסיקה להתקיים.
באוגוסט 1942 ארמייה ה-39 הוקמה מחדש על בסיס היחידות שהיו בחזית קלינין והוצבה במרחב רז'ב. במהלך שנת 1943 יחידות הצבא האדום עברו למתקפה ויחידות הארמייה ה-39 החלו להתקדם מערבה. הם נכנסו לשטח בלארוס ושחררו את העיר ויטבסק. בהמשך הם נכנסו לשטח ליטא הסובייטית והתקדמו עד לעיר קובנו. במהלך שנת 1945 הם השתתפו במבצע פרוסיה המזרחית.
במאי 1945 הארמייה ה-39 הועברה לעתודה. במהלך הקיץ היא הועברה מזרחה במטרה לשתף אותה במבצע סערת אוגוסט. במהלך מבצע זה יחידות הארמייה ה-39 נכסנו לעיר שן-יאנג וסיימו את הלחימה בדאליין.
לאחר סיום הלחימה הארמייה ה-39 פורקה. היא הוקמה מחדש בשנת 1970 והוצבה בשטח מונגוליה. במהלך התפרקות ברית המועצות היא הועברה לשטח רוסיה ופורקה.
סחר הנאנבאן
האירופאים בעיני היפנים
במפגשים הראשונים עם הפורטוגזים באי טנגשימה מצאו היפנים את אורחיהם בעלי נימוסים גרועים, לא היגיינים ואנשים פשוטים. עם זאת, היפנים הביעו עניין רב במספר אלמנטים אירופאים ואימצו אותם. בתחום הצבאי רכשו היפנים ארקבוזים וקיראסים, ולמדו איך לבנות ספינות אירופאיות, בתחום הדתי החלה הנצרות להתפשט עם הגיעם של המיסיונרים, אימוץ מילים מערביות בשפה היפנית, ואף בתחום הבישול, בו הכירו הפורטוגזים ליפנים את הטמפורה ואת הסוכר, שבעקבותיו החלו להופיע הנאנבאן-גאשי (南蛮菓子), או "דברי מתיקה של הברברים הדרומיים".
מספר אירופאים הפכו לדמויות מרכזיות בחברה היפנית, בעיקר בקרב הדאימיו, שראו באירופאים מקור ידע וקדמה, וחלקם אף זכה לתואר סמוראי ולנחלות. העיקרי בין אירופאים אלה היה ויליאם אדמס, נווט אנגלי שספינתו נטרפה בחופי יפן, ושהפך לאחד מיועציו הקרובים של השוגון טוקוגאווה איאיאסו.
יפן בעיני האירופאים
בשל תיאוריו של מרקו פולו אודותיה, נחשבה יפן בעיני האירופאים כמדינה עשירה ביותר, בה מקדשים וארמונות מצופים זהב. מעבר לכך, בשל אופייה הגעשי, הייתה המדינה עשירה בעפרות שהצטברו קרוב לפני הקרקע, מה שאיפשר את כרייתן, בעידן שלפני הכרייה התת-קרקעית.
יפן נחשבה אף כחברה פיאודלית מתקדמת, בעלת תרבות גבוהה, ובמאה ה-16 עברה אוכלוסיית יפן, שעמדה על 25 מיליון תושבים, את אוכלוסיית כל המעצמות האירופאיות. הארכיטקטורה היפנית זכתה להערכה רבה בקרב הזרים, והקטנה מחמש האוניברסיטאות הבודהיסטיות שהקימו נזירים בודהיסטים הייתה גדולה יותר מקיימברידג' ומאוקספורד, באותה עת. גם אחוזי האוריינות ביפן, שלא השתוו לאחוזים המקבילים בשום מדינה אירופאית, והאמנות היפנית הרשימו את האירופאים.
האירופאים אף העריכו את עוצמתה הצבאית של יפן, כפי שניתן ללמוד מצו מלכותי ספרדי מ-1609, שהורה למפקדים באזור האוקיינוס השקט לא לסכן את שמם הטוב של המדינה ושל הצבא כנגד חיילים יפנים. מעבר למספרם הרב, נחשבו החיילים היפנים ללוחמים מיומנים, ומאוחר יותר אף נשכרו על ידי ההולנדים על מנת להילחם בבריטים בדרום-מזרח אסיה.
סחר פורטוגזי במאה ה-16
זמן קצר לאחר המפגש הראשון ב-1543, החלו ספינות פורטוגזיות להגיע ליפן. באותה עת, קיימה האימפריה הפורטוגזית תחנות סחר בגואה, בה עגנו שלושה או ארבעה קאראקים, שהפליגו בין התחנה לליסבון. אחד מקאראקים אלה נהג להפליג גם לסין, על מנת לרכוש משי.
הספינות הפורטוגזיות הראשונות שהגיעו ליפן הביאו עמן סחורות סיניות, כגון משי וחרסינה, שהיו בביקוש גבוה ביפן, עקב איסור הסחר עמה שהטיל קיסר סין, כעונש על תקיפות ווקאו - שודדי ים יפנים. הפורטוגזים ניצלו את ההזדמנות לתווך בין הצדדים.
עם הקמת העיר נגסאקי ב-1571, הודות ליוזמתו של הדאימיו הראשון שהתנצר, אומורה סומיטאדה, וחברו הישועי גספר וילאה, החל המסחר הפורטוגזי ביפן לשגשג, ובעיקר בקיושו. לאחר שכירת מקאו מהסינים ב-1557, והכרתם כשותפי מסחר על ידי סין, החל הכתר הפורטוגזי להסדיר את הסחר עם יפן, בכך שמכר את הניהול השנתי של הסחר עם המדינה, כלומר מכר היתר לקאראק אחד מדי שנה לסחור עם יפן. סחר זה נמשך עד 1638, אז נאסר על הספינות הפורטוגזיות לעגון בנגסאקי מכיוון שכמרים ניצלו אותן על מנת להיכנס ליפן.
ההתערבות ההולנדית
ההולנדים, שבניגוד לשאר הנאנבאן נקראו קוֹמוֹ (紅毛, "שיער אדום") בפי היפנים, הגיעו לראשונה ליפן ב-1600, על סיפון הספינה "Liefde". נווט הספינה היה הבריטי ויליאם אדמס, הבריטי הראשון שהגיע ליפן. ב-1605 נשלחו שני אנשים מצוות הספינה על ידי טוקוגאווה לסולטנות פטאני שבחצי האי המלאי, על מנת להזמין סוחרים הולנדים אחרים לסחור עם יפן. ואכן, ב-1609 הפליג הסוחר ההולנדי יאק ספקס ליפן, ובתיווכו של אדמס, השיג הסכמי סחר עם השוגונות.
נוסף על כך, עסקו ההולנדים בשוד ימי ובלוחמה ימית כנגד הפורטוגזים והספרדים, על מנת להחליש את כוחם של האחרונים באזור דרום-מזרח אסיה. עם החלשות אחיזתן של שתי המעצמות באזור, ועם ירידת קרנה של הנצרות ביפן, החל מ-1638 הורשו רק ההולנדים לסחור עם יפן, אך רק באי המלאכותי דג'ימה, הסמוך לנגסאקי.
רובי טנגשימה
אחד הדברים שעורר עניין רב בקרב היפנים היו הרובים שהביאו עמם האירופאים. שלושת האירופאים הראשונים שהגיעו ליפן ב-1543 הביאו עמם רובים, והציעו לתושבי המקום לסחור בהם. מכיוון שמקום נחיתת האירופאים היה האי טנגשימה, ושם הציגו לראשונה את הרובים, בהמשך קיבלו הרובים את השם "רובי טנגשימה." למעשה, אבק שרפה היה בשימוש ביפן כבר מהמאה ה-13, לשם הגיע מסין, ובקרבות נעשה שימוש בתותחים, אך הארקבוזים של הפורטוגזים היו קלים יותר ובעלי בריח פתיל, שאיפשר דיוק רב יותר.
בתוך שנה הצליחו הנפחים היפנים לייצר רובים בעצמם, והחלו בייצורם ההמוני. באותה עת הייתה יפן שרויה במלחמת אזרחים, והרובים היוו יתרון לצד שהחזיק בהם, לעומת כלי הנשק הקרים בהם השתמשו עד אז. הדאימיו אודה נובונאגה, לימים מאחד יפן, עשה שימוש נרחב ברובים, והדבר תרם לעליית מעמדו. ניצחונו של נובונאגה תרם לפופולריות של הרובים ברחבי יפן, ודאימיו רבים מיהרו לרכוש אותם, עד שלקראת סוף המאה ה-16 היו ביפן יותר רובים מאשר בכל מדינה אחרת בעולם.
נצרות ביפן
הנצרות החלה להתפתח ביפן עם הגעתו של הישועי פרנסיסקו חאווייר ב-1549. היפנים ראו בכמרים חלק מהמסחר המערבי, וכך הצליחו הישועים להמיר כ-200,000 יפנים לנצרות עד סוף המאה ה-16, בעיקר באי הדרומי קיושו, ואף קיבלו את השליטה על עיר המסחר נגסאקי.
התגובה היפנית הראשונה להתפשטות הנצרות הגיעה מטויוטומי הידיושי, שליט יפן באותה עת, ב-1587. הידיושי פרסם צו שהוציא את הנצרות אל מחוץ לחוק, הציג את הכמרים כבוגדים והורה עליהם לעזוב את יפן. עם זאת, הכמרים לא מילאו אחר ההוראה. לפיכך החל הידיושי לפעול כנגד הנוצרים ביפן, ופקד להוציא להורג עשרים ושישה נוצרים ב-5 בפברואר 1597, כאזהרה ליפנים שרצו להתנצר. אלה נודעו בתור "עשרים ושישה המרטירים של יפן". הקבוצה כללה חמישה מיסיונרים פרנציסקנים אירופאים, מיסיונר פרנציסקני מקסיקני, שלושה יפנים ישועים ושבעה-עשר עמאים, בהם שלושה ילדים. הם הוצאו להורג בצליבה בנגסאקי. לאחר מכן המשיך הידיושי להחריב כנסיות ברחבי המדינה, אך הישועים נותרו.
המכה ניצחת לנצרות ביפן הגיעה מטוקוגאווה איאיאסו, שב-1614 פרסם צו שקרא לגירוש כל המיסיונרים מיפן, שבעקבותיו הוצאו להורג יפנים מומרים רבים ונרדפו הכמרים. מרד שימאברה הייתה ההתקוממות האחרונה של יפנים נוצרים, ולאחריו ירדה הנצרות למחתרת.
השפעות אחרות
לסחר הנאנבאן היו השפעות נוספות על התרבות היפנית:
שקיעתו של סחר הנאנבאן
לאחר סיום תהליך איחוד המדינה על ידי איאיאסו ב-1603, סגרה השוגונות בהדרגה את המדינה בפני העולם החיצון. ב-1650, מלבד תחנת המסחר ההולנדית בדג'ימה, וסחר מוגבל עם קוריאה וסין, עמדו כל הזרים שנכנסו ליפן בפני גזר דין מוות, וכל היפנים המומרים נרדפו. רובי טנגשימה הוחרמו והושמדו על מנת להשיב את החיילים אל הקטאנה "התרבותית". הוטל איסור חמור על כל היפנים לצאת מיפן, ואלה ששהו באותה עת מחוץ למדינה לא יכלו לשוב אליה. הוטל אף איסור על בניית ספינות בגודל המספיק להפליג למדינות אחרות, ולמעשה נכנסה יפן לתקופת בידוד ממושכת, שבמהלכה נהנו תושביה משגשוג כלכלי ושלום. הייתה זו תקופת אדו, שהגיעה לסיומה רק לאחר שתי מאות וחצי, עם שובם של הזרים ליפן. עם זאת, הפעם היו הזרים מחוזקים בתהליכי תיעוש ואילצו בכוח את יפן להיפתח בפניהם.
שימוש במילה "נאנבאן"
המילה נאנבאן המשיכה להיות בשימוש עד רסטורציית מייג'י, אז החליטה ממשלת יפן להצעיד את יפן לכיוון המודרניזציה וההתמערבות, ויותר לא ראתה במערביים חסרי תרבות. לפיכך את המילה נאנבאן החליפו מילים עדינות יותר, כגון אוֹבֶּייפּו (欧米風), שפירושה "סגנון אירופאי-אמריקאי".
כיום משמשת המילה נאנבאן בהקשר ההיסטורי שלה, מלבד במטבח היפני, שם משמשת המילה לתיאור מאכלים שמוצאם אינם באירופה או באמריקה, ואינם מכילים רוטב סויה או מיסו, אלא מתובלים בקארי ובחומץ. תבלינים אלה אופייניים למאכלים שמוצאם בגואה ובהודו הפורטוגזית.
לחם גרהם
לחם גרהם הוא סוג של לחם שהומצא בשנת 1829 על ידי הדיאטן סילבסטר גרהם לצורך הדיאטה הצמחונית שלו. הלחם היה עתיר בסיבים תזונתיים, ונאפה מקמח חיטה מלא.
גרהם יצר לחם נקי ללא תוספי המזון שהיו פופולריים ביותר בלחם הלבן של התקופה, בהם אלום וכלור, בטענה שהם מזיקים בכך שהם מגבירים את היצר המיני ובסופו של דבר "מרוקנים" את גוף האדם.
אף שהתאוריה של גרהם חסרה כל ביסוס מדעי, הוא צדק בטענתו שתוספים אלו מזיקים, וחלקם אכן מזוהים כיום כרעילים. התוספים היו נפוצים מאוד בין היתר מאחר שהם שינו את הצבע והמראה של הלחם והפכו אותו למגרה יותר.
יעקב יוגב
יעקב יוגב (9 בספטמבר 1930 - 31 באוגוסט 2005) היה חקלאי ואגרונום, חבר קיבוץ רביבים, שכיהן כראש המועצה האזורית רמת הנגב בשנים 1978–1982.
יוגב נולד לצילה ודוד רחלין. הוא למד בבית הספר החקלאי כדורי והתגייס לפלמ"ח. מאז 1949 הוא חקלאי בנגב. בין 1956–1959 היה בשליחות הקיבוץ המאוחד בצרפת. כשהיה בן ארבעים, בשנת 1970, החל ללמוד בפקולטה לחקלאות ברחובות, של האוניברסיטה העברית. עם סיום לימודיו חזר לעסוק בחקלאות.
הובא למנוחות בקיבוצו רביבים. רותי אשתו נפטרה שנה אחריו, ונקברה לצידו.
קריס ג'נר
קריסטן מרי "קריס" ג'נר (באנגלית: Kristen Mary "Kris" Jenner; שם משפחתה בנישואיה הראשונים: קרדשיאן, Kardashian; נולדה ב-5 בנובמבר 1955) היא אשת עסקים, אשת חברה וידוענית אמריקאית. היא אמם של רוברט (רוב), קורטני, קים וקלואי מנישואיה לעורך הדין רוברט קרדשיאן, ושל קנדל וקיילי מנישואיה לאלוף העבר האולימפי ברוס ג'נר (כיום קייטלין ג'נר). ג'נר התפרסמה בשנת 2007 בעקבות תוכנית המציאות "משפחת קרדשיאן" שהיא נמנית עם מפיקיה ומשתתפת בה עם משפחתה. היא המנהלת האישית של בנותיה.
ביוגרפיה
נולדה בשם קריסטן מרי הוטון (Kristen Mary Houghton) בסן דייגו, קליפורניה שבארצות הברית, למרי ג'ו (לבית קמפבל) ורוברט הוטון. אביה מהנדס, כשהייתה בת שבע התגרשו הוריה, והיא גדלה עם אחותה אצל אימה. משפחתם מרקע נוצרי ממוצא הולנדי, אנגלי, אירי, גרמני וסקוטי, בשנות השבעים עבדה כדיילת אוויר באמריקן איירליינס.
ג'נר הכירה את רוברט קרדשיאן כשהייתה בת 17, והם נישאו ב-1978. מנישואים אלה נולדו שלוש בנות - קורטני, קים וקלואי; ובן, רוברט (רוב). במהלך נישואיה הייתה עקרת בית ועסקה בעיקר בגידול ילדיה. ב-1990 התגרשה וב-1991 נישאה לברוס ג'נר ונפרדה ממנו ב-2013. בנותיהם הן קיילי וקנדל ג'נר. ב-2011 כתבה את ספרה האוטוביוגרפי "Kris Jenner... and All Things Kardashian".
בשנת 2014 החלה בקשר זוגי עם קורי גמבל.
שמש בית כנסת
שַׁמָּשׁ בית כנסת (בשונה מגבאי) עוסק בתחזוקת בית הכנסת, בדומה לשרת בית הספר.
השמש פותח ונועל את בית הכנסת (ובימינו מאז תופעת גניבת ספרי התורה החל בשנות השבעים של המאה העשרים, גם נועל ופותח את ארון הקודש), מנקה את בית הכנסת, משפץ ומתקן אותו, ועוסק בתפעול השוטף, בתאורה (בעבר בנרות ובשמן), בריהוט ובסידור הספרים. לעומתו הגבאי אחראי לסדרים ולארגון, ויש לו תפקידים טקסיים רשמיים כמו הקריאה לעולים לתורה ואמירת "מי שבירך", הנעדרים מתפקידי השמש.
בקהילות קטנות תפקידי הגבאי והשמש אוחדו, ובימינו יש המחליפים בין התפקידים ומשתמשים במונח "שמש" גם לתיאור הגבאי.
התפקיד קיים בימינו בבתי כנסת בחוץ לארץ, בבתי כנסת גדולים או וותיקים בארץ, ובבתי כנסת חרדים, אך פחות מוּכָּר בבתי הכנסת של המגזר הדתי לאומי, במיוחד אלו של האשכנזים.
מקור המילה בלשון חז"ל - במשמעות המשרת שהיה מגיש את האוכל ומוזג את היין המהול במים, שהכהל שבו היה הכרחי כדי להתגבר על זיהום חידקים במים. המילה שמש בהשאלת משמעות משמשת לנר הנפרד שמדליקים בו את שמונת נרות חנוכה בחנוכיה.
ג'ורדן מיקי
קריירה
הוא גדל בדרום דאלאס. ביחד עם חברו אלייז'ה תומאס החל להתאמן בבית ספר לכדורסל. בשנים 2013–2015 הוא שיחק בקבוצה של אוניברסיטת המדינה של לואיזיאנה. כבר בסוף עונתו השנייה הוא קיבל מספר פרסים והחליט להצטרף לדראפט ה-NBA.
מאימי היט
ב-20 באוגוסט 2017 חתם מיקי במיאמי היט לעונה אחת עם אופציה לעונה נוספת. הוא קלע שיא קריירה של תשע נקודות בניצחון קבוצתו 85–90 על לוס אנג'לס קליפרס. ההיט לא מיממשו את האופציה על מיקי בסוף העונה.
חימקי מוסקבה
ב-26 ביולי 2018 חתם מיקי לעונה אחת במועדון הרוסי חימקי מוסקבה. שם העמיד ממוצעים של: 14.2 נקודות, 5 ריבאונדים, 0.7 אסיסטים ו-1.5 חסימות (ביורוליג).
ריאל מדריד
ב-15 ביולי 2019 חתם מיקי לשנתיים במועדון הפאר הספרדי ריאל מדריד. שם העמדי ממוצעים של: 9 נקודות, 4.2 ריבאונדים, 0.6 אסיסטים ו-1.5 חסימות (ביורוליג). בסוף העונה ריאל מדריד ויתרו על מיקי.